ilsp/mcqa_greek_asep huggingface dataset:
Ερώτηση: Τι περιγράφει καλύτερα τον όρο «δυναμικά δεδομένα» σύμφωνα με τις διατάξεις του νόμου 4727/2020;
α. Έγγραφα σε ψηφιακή μορφή που παραμένουν στατικά και δεν αλλάζουν με την πάροδο του χρόνου
β. Δεδομένα που είναι διαθέσιμα μόνο σε έντυπη μορφή και δεν μπορούν να ψηφιοποιηθούν
γ. Δεδομένα που υπόκεινται σε συχνές ή σε πραγματικό χρόνο επικαιροποιήσεις, κυρίως λόγω της μεταβλητότητας ή της ταχείας απαξίωσής τους
δ. Στατικά δεδομένα που χρησιμοποιούνται για ιστορικές αναλύσεις χωρίς ανάγκη επικαιροποίησης
Σωστή απάντηση: γ. Δεδομένα που υπόκεινται σε συχνές ή σε πραγματικό χρόνο επικαιροποιήσεις, κυρίως λόγω της μεταβλητότητας ή της ταχείας απαξίωσής τους
Ερώτηση: Τι είναι η κανονικοποίηση (normalization) σε μια βάση δεδομένων;
α. Διαδικασία αφαίρεσης τιμών NULL από έναν σχεδιακό πίνακα
β. Διαδικασία ελαχιστοποίησης της πλεονάζουσας πληροφορίας και βελτίωσης της ακεραιότητας των δεδομένων
γ. Μέθοδος συμπίεσης δεδομένων για αποθήκευση
δ. Διαδικασία αποκρυπτογράφησης δεδομένων
Σωστή απάντηση: β. Διαδικασία ελαχιστοποίησης της πλεονάζουσας πληροφορίας και βελτίωσης της ακεραιότητας των δεδομένων
Ερώτηση: Ποια από τις παρακάτω περιγραφές εξηγεί με μεγαλύτερη ακρίβεια στον όρο «μεταδεδομένα» (metadata);
α. Δεδομένα που περιέχουν αποκλειστικά τεχνικές λεπτομέρειες αποθήκευσης και πρόσβασης, όπως διευθύνσεις μνήμης και τύπους αρχείων
β. Δομημένες πληροφορίες που περιγράφουν, εξηγούν ή διευκολύνουν την αναζήτηση, οργάνωση και διαχείριση άλλων δεδομένων
γ. Πρόσθετα δεδομένα που αποθηκεύονται σε ξεχωριστή βάση από τα κύρια δεδομένα και δεν σχετίζονται άμεσα με αυτά
δ. Πληροφορίες που χρησιμοποιούνται μόνο για την ασφάλεια και την κρυπτογράφηση των δεδομένων, χωρίς άλλη λειτουργικότητα
Σωστή απάντηση: β. Δομημένες πληροφορίες που περιγράφουν, εξηγούν ή διευκολύνουν την αναζήτηση, οργάνωση και διαχείριση άλλων δεδομένων
Ερώτηση: Ποια είναι η κύρια λειτουργία μιας μηχανής ροής εργασιών (workflow engine);
α. Διαχείριση και εκτέλεση προκαθορισμένων επιχειρηματικών διαδικασιών
β. Σχεδιασμός δικτυακών ιστοτόπων
γ. Αποθήκευση μεγάλων ποσοτήτων αδόμητων δεδομένων
δ. Βελτίωση γραφικών και κινούμενων εικόνων στον υπολογιστή
Σωστή απάντηση: α. Διαχείριση και εκτέλεση προκαθορισμένων επιχειρηματικών διαδικασιών
Ερώτηση: Ποιο από τα παρακάτω είναι ένα πρότυπο για τη μοντελοποίηση επιχειρησιακών διαδικασιών;
α. JPEG
β. ΒΡΜΝ
γ. SQL
δ. HTML
Σωστή απάντηση: β. BPMN
Ερώτηση: Ποιος είναι ο κύριος ρόλος ενός διαγράμματος ακολουθίας (sequence diagram);
α. Να απεικονίσει τη ροή δεδομένων σε ένα σύστημα
β. Να περιγράψει τη δομή μιας βάσης δεδομένων
γ. Να καταγράψει την αλληλεπίδραση μεταξύ αντικειμένων σε μια χρονική ακολουθία
δ. Να περιγράψει τη διεπαφή χρήστη μιας εφαρμογής
Σωστή απάντηση: γ. Να καταγράψει την αλληλεπίδραση μεταξύ αντικειμένων σε μια χρονική ακολουθία
Ερώτηση: Ποιο από τα ακόλουθα ΔΕΝ αποτελεί λειτουργική απαίτηση (functional requirement);
α. Το σύστημα πρέπει να επιτρέπει στους/στις χρήστες/τριες να δημιουργούν και να επεξεργάζονται τα προφίλ τους
β. Η εφαρμογή πρέπει να κρυπτογραφεί όλους τους αποθηκευμένους κωδικούς πρόσβασης
γ. Το σύστημα πρέπει να υποστηρίζει πολλαπλούς ρόλους χρηστών/στριών με διαφορετικά επίπεδα πρόσβασης
δ. Το σύστημα πρέπει να έχει χρόνο διαθεσιμότητας 99,9%
Σωστή απάντηση: δ. Το σύστημα πρέπει να έχει χρόνο διαθεσιμότητας 99,9%
Ερώτηση: Ποιο είναι το πρωτόκολλο του ηλεκτρονικού ταχυδρομείου (email);
α. SMTP
β. ΗΤΤΡ
γ. FTP
δ. TCP
Σωστή απάντηση: α. SMTP
Ερώτηση: Ποια είναι η λειτουργία του DNS;
α. Μετατροπή ΙΡ διευθύνσεων σε ονόματα τομέων και αντίστροφα
β. Κρυπτογράφηση δεδομένων
γ. Συμπίεση αρχείων
δ. Διαχείριση emails
Σωστή απάντηση: α. Μετατροπή IP διευθύνσεων σε ονόματα τομέων και αντίστροφα
Ερώτηση: Ποιος είναι ο κύριος σκοπός της χρήσης μιας στρατηγικής εναλλαγής αντιγράφων ασφαλείας, όπως η μέθοδος παππού-πατέρα-γιου (GFS);
α. Να διασφαλιστεί ότι διατηρείται μόνο το πιο πρόσφατο αντίγραφο ασφαλείας
β. Να διατηρούνται πολλαπλές γενιές αντιγράφων ασφαλείας για ανάκτηση με την πάροδο του χρόνου
γ. Να μειωθεί το κόστος αποθήκευσης αντιγράφων ασφαλείας
δ. Να διατηρούνται τα αντίγραφα ασφαλείας κρυπτογραφημένα
Σωστή απάντηση: β. Να διατηρούνται πολλαπλές γενιές αντιγράφων ασφαλείας για ανάκτηση με την πάροδο του χρόνου
Ερώτηση: Ποιος από τους ακόλουθους είναι ο κύριος σκοπός της εφαρμογής εξισορρόπησης φορτίου (load balancing) σε ένα πληροφοριακό σύστημα;
α. Να παρακολουθεί και να καταγράφει την κυκλοφορία του δικτύου για ανάλυση ασφαλείας
β. Να διασφαλίσει ότι τα δεδομένα των χρηστών/τριών κρυπτογραφούνται κατά τη μεταφορά μεταξύ των διακομιστών
γ. Η τακτική δημιουργία αντιγράφων ασφαλείας των δεδομένων των χρηστών/τριών, ώστε να αποφεύγεται η απώλεια δεδομένων κατά τη διάρκεια βλάβης του διακομιστή
δ. Να κατανέμει ομοιόμορφα την κυκλοφορία του δικτύου σε πολλούς διακομιστές, εξασφαλίζοντας τη βέλτιστη απόδοση και διαθεσιμότητα
Σωστή απάντηση: δ. Να κατανέμει ομοιόμορφα την κυκλοφορία του δικτύου σε πολλούς διακομιστές, εξασφαλίζοντας τη βέλτιστη απόδοση και διαθεσιμότητα
Ερώτηση: Τι είναι το bandwidth;
α. Εύρος ζώνης δικτύου
β. Μέγεθος οθόνης
γ. Ταχύτητα επεξεργαστή
δ. Χωρητικότητα δίσκου
Σωστή απάντηση: α. Εύρος ζώνης δικτύου
Ερώτηση: Ποιο από τα ακόλουθα αποτελεί την «αρχή των ελαχίστων προνομίων»;
α. Οι χρήστες/τριες πρέπει να έχουν διαχειριστική πρόσβαση στις συσκευές τους
β. Οι χρήστες/τριες θα πρέπει να έχουν μόνο την ελάχιστη πρόσβαση που είναι απαραίτητη για την εκτέλεση της εργασίας τους
γ. Όλα τα δεδομένα θα πρέπει να αποθηκεύονται σε κρυπτογραφημένη μορφή
δ. Τα δημόσια κλειδιά θα πρέπει να μοιράζονται μόνο με επαληθευμένους χρήστες/τριες
Σωστή απάντηση: β. Οι χρήστες/τριες θα πρέπει να έχουν μόνο την ελάχιστη πρόσβαση που είναι απαραίτητη για την εκτέλεση της εργασίας τους
Ερώτηση: Ποιος είναι ο πρωταρχικός στόχος της εμπιστευτικότητας στην ασφάλεια υπολογιστών;
α. Να δημοσιοποιηθούν όλα τα δεδομένα
β. Να εξασφαλιστεί η απόδοση του συστήματος
γ. Να προστατεύονται οι ευαίσθητες πληροφορίες από μη εξουσιοδοτημένη πρόσβαση
δ. Να αυξηθεί η ταχύτητα του δικτύου
Σωστή απάντηση: γ. Να προστατεύονται οι ευαίσθητες πληροφορίες από μη εξουσιοδοτημένη πρόσβαση
Ερώτηση: Ποια είναι η βασική λειτουργία της κρυπτογράφησης;
α. Προστασία της εμπιστευτικότητας των δεδομένων
β. Αύξηση ταχύτητας δικτύου
γ. Διαχείριση αρχείων
δ. Συμπίεση δεδομένων
Σωστή απάντηση: α. Προστασία της εμπιστευτικότητας των δεδομένων
Ερώτηση: Τι είναι το malware;
α. Κακόβουλο λογισμικό
β. Πρόγραμμα προστασίας
γ. Λογισμικό backup
δ. Εργαλείο διαχείρισης
Σωστή απάντηση: α. Κακόβουλο λογισμικό
Ερώτηση: Τι είναι το two-factor authentication;
α. Διπλός έλεγχος ταυτότητας
β. Τύπος βάσης δεδομένων
γ. Πρόγραμμα γραφικών
δ. Σύστημα αρχείων
Σωστή απάντηση: α. Διπλός έλεγχος ταυτότητας
Ερώτηση: Τι ορίζεται ως «δεδομένα προσωπικού χαρακτήρα»;
α. Κάθε πληροφορία που αφορά μη ταυτοποιημένα φυσικά πρόσωπα
β. Κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («υποκείμενο των δεδομένων»)
γ. Μόνο οι αριθμοί ταυτότητας και τα ονόματα των φυσικών προσώπων
δ. Πληροφορίες που σχετίζονται αποκλειστικά με οικονομικά δεδομένα
Σωστή απάντηση: β. Κάθε πληροφορία που αφορά ταυτοποιημένο ή ταυτοποιήσιμο φυσικό πρόσωπο («υποκείμενο των δεδομένων»)
Ερώτηση: Ποια είναι η κύρια διαφορά μεταξύ συμμετρικής και ασύμμετρης κρυπτογραφίας;
α. Η συμμετρική κρυπτογραφία είναι ταχύτερη αλλά λιγότερο ασφαλής από την ασύμμετρη κρυπτογραφία
β. Η συμμετρική χρησιμοποιεί ένα κλειδί, ενώ η ασύμμετρη χρησιμοποιεί ένα δημόσιο και ένα ιδιωτικό κλειδί
γ. Η συμμετρική κρυπτογραφία χρησιμοποιείται μόνο για αρχεία κειμένου
δ. Η ασύμμετρη κρυπτογραφία δεν μπορεί να χρησιμοποιηθεί για ασφαλή επικοινωνία
Σωστή απάντηση: β. Η συμμετρική χρησιμοποιεί ένα κλειδί, ενώ η ασύμμετρη χρησιμοποιεί ένα δημόσιο και ένα ιδιωτικό κλειδί
Ερώτηση: Ποιος είναι ο κύριος σκοπός ενός CAPTCHA στην ασφάλεια ιστοσελίδων;
α. Να βελτιώσει την ταχύτητα φόρτωσης της ιστοσελίδας
β. Να αποτρέψει την πρόσβαση αυτοματοποιημένων ρομπότ (bots) στις υπηρεσίες
γ. Να βελτιώσει την εμπειρία χρήστη
δ. Να κρυπτογραφήσει τα δεδομένα των χρηστών/τριών
Σωστή απάντηση: β. Να αποτρέψει την πρόσβαση αυτοματοποιημένων ρομπότ (bots) στις υπηρεσίες
Ερώτηση: Ποια από τις παρακάτω δηλώσεις σχετικά με τον σκοπό της ηλεκτρονικής υπογραφής ΔΕΝ είναι σωστή;
α. Χρησιμοποιείται για την ταυτοποίηση του υπογράφοντος, δηλαδή τη σύνδεση της ηλεκτρονικής συναλλαγής με το φυσικό πρόσωπο που υπογράφει
β. Εξασφαλίζει τη γνησιότητα των ψηφιακών δεδομένων
γ. Δεσμεύει τον υπογράφοντα ως προς τη συναλλαγή, αποτρέποντάς τον από το να αρνηθεί τη συμβολή του
δ. Χρησιμοποιείται για την κρυπτογράφηση των δεδομένων της συναλλαγής
Σωστή απάντηση: δ. Χρησιμοποιείται για την κρυπτογράφηση των δεδομένων της συναλλαγής
Ερώτηση: Ποιο από τα παρακάτω αποτελεί παράδειγμα επιβλεπόμενης μάθησης (Supervised Learning);
α. Ομαδοποίηση ειδήσεων ανά θέμα
β. Πρόβλεψη τιμών κατοικιών βάσει προηγούμενων δεδομένων
γ. Ανακάλυψη ανωμαλιών σε συναλλαγές χωρίς προηγούμενα παραδείγματα
δ. Εξερεύνηση δεδομένων χωρίς προκαθορισμένες κατηγορίες
Σωστή απάντηση: β. Πρόβλεψη τιμών κατοικιών βάσει προηγούμενων δεδομένων
Ερώτηση: Ποιο από τα παρακάτω ανήκει στις ΜΗ επιβλεπόμενες τεχνικές μάθησης;
α. Νευρωνικά δίκτυα
β. Λογιστική παλινδρόμηση
γ. Ομαδοποίηση (Clustering)
δ. Γραμμική παλινδρόμηση
Σωστή απάντηση: γ. Ομαδοποίηση (Clustering)
Ερώτηση: Τι κάνει ένα CNN (Convolutional Neural Network);
α. Χρησιμοποιείται για την ανάλυση κειμένου
β. Χρησιμοποιείται για την ανίχνευση μοτίβων σε εικόνες
γ. Δουλεύει μόνο με ήχο
δ. Είναι αλγόριθμος γραμμικής παλινδρόμησης
Σωστή απάντηση: β. Χρησιμοποιείται για την ανίχνευση μοτίβων σε εικόνες
Ερώτηση: Ποιο από τα παρακάτω αποτελεί το κύριο πλεονέκτημα της Αυτο-επιβλεπόμενης Μάθησης (Self-Supervised Learning);
α. Δεν απαιτεί ετικέτες ή επίβλεψη από ανθρώπους για την εκπαίδευση του μοντέλου
β. Απαιτεί την παρουσία ανθρώπου σε κάθε βήμα της εκπαίδευσης
γ. Είναι πιο αργή από τη Επιβλεπόμενη Μάθηση
δ. Χρησιμοποιεί μόνο μικρά σύνολα δεδομένων για την εκπαίδευση
Σωστή απάντηση: α. Δεν απαιτεί ετικέτες ή επίβλεψη από ανθρώπους για την εκπαίδευση του μοντέλου
Ερώτηση: Ποιο από τα παρακάτω αποτελεί κοινή πρόκληση όταν εξετάζουμε θέματα ηθικής στον τομέα της Τεχνητής Νοημοσύνης;
α. Η διασφάλιση των δεδομένων από βλάβες υλικού
β. Διασφάλιση ότι οι μηχανές έχουν συναισθήματα
γ. Πρόληψη της μεροληψίας και διασφάλιση της δικαιοσύνης στη λήψη αποφάσεων
δ. Βελτίωση της διάρκειας ζωής των μπαταριών στις συσκευές
Σωστή απάντηση: γ. Πρόληψη της μεροληψίας και διασφάλιση της δικαιοσύνης στη λήψη αποφάσεων
Ερώτηση: Γιατί είναι σημαντική η επεξηγησιμότητα (explainability) στα συστήματα Τεχνητής Νοημοσύνης;
α. Βοηθά τα μοντέλα Τεχνητής Νοημοσύνης να εκτελούνται ταχύτερα
β. Αυξάνει το μέγεθος των συνόλων δεδομένων εκπαίδευσης
γ. Εξασφαλίζει ότι οι αποφάσεις της Τεχνητής Νοημοσύνης είναι διαφανείς και κατανοητές στους ανθρώπους
δ. Εξαλείφει την ανάγκη για προεπεξεργασία δεδομένων
Σωστή απάντηση: γ. Εξασφαλίζει ότι οι αποφάσεις της Τεχνητής Νοημοσύνης είναι διαφανείς και κατανοητές στους ανθρώπους
Ερώτηση: Ποιου μεγάλου Έλληνα ιστορικού το ογκώδες έργο "Ιστορία του Ελληνικού Έθνους" τεκμηρίωσε τη συνέχεια των Ελλήνων από την αρχαιότητα μέχρι σήμερα μέσω της βυζαντινής ιστορίας;
α. Του Ιωάννη Κορδάτου
β. Του Σπυρίδωνος Τρικούπη
γ. Του Σπυρίδωνος Μαρκεζίνη
δ. Του Κωνσταντίνου Παπαρρηγόπουλου
Σωστή απάντηση: δ. Του Κωνσταντίνου Παπαρρηγόπουλου
Ερώτηση: Ποιος πρώην πρωθυπουργός ΔΕΝ απεβίωσε στο εξωτερικό;
α. Ο Χαρίλαος Τρικούπης
β. Ο Γεώργιος Παπανδρέου
γ. Ο Ελευθέριος Βενιζέλος
δ. Κανείς από τους Τρικούπη, Παπανδρέου, Βενιζέλο
Σωστή απάντηση: β. Ο Γεώργιος Παπανδρέου
Ερώτηση: Ποιο αγροτικό προϊόν ήταν τόσο σημαντικό για την ελληνική οικονομία ώστε οι διακυμάνσεις της τιμής του δημιουργούσαν οικονομική και πολιτική κρίση στην Ελλάδα στα τέλη του 19ου και τις αρχές του 20ου αιώνα;
α. Το σιτάρι
β. Ο καπνός
γ. Η σταφίδα
δ. Το βαμβάκι
Σωστή απάντηση: γ. Η σταφίδα
Ερώτηση: Ποιος ήταν ο επιφανέστερος αγωνιστής του Μακεδονικού Αγώνα στη δεκαετία του 1900 που έχασε τη ζωή του στον αγώνα αυτό;
α. Ο Λορέντζος Μαβίλης
β. Ο Παύλος Μελάς
γ. Ο Ίων Δραγούμης
δ. Ο Μητροπολίτης Καστοριάς Γερμανός Καραβαγγέλης
Σωστή απάντηση: β. Ο Παύλος Μελάς
Ερώτηση: Πριν γίνει πρωθυπουργός της Ελλάδος ο Ελευθέριος Βενιζέλος είχε:
α. Αναδειχθεί σε ηγετικό στέλεχος της εξέγερσης των Κρητών με αίτημα την ένωση με την Ελλάδα
β. Διατελέσει Πρεσβευτής εκ προσωπικοτήτων της Ελλάδος στο Παρίσι
γ. Εκλεγεί Ύπατος Αρμοστής της Κρήτης
δ. Διατελέσει για λίγους μήνες Υπουργός Δικαιοσύνης στην κυβέρνηση Θεοτόκη
Σωστή απάντηση: α. Αναδειχθεί σε ηγετικό στέλεχος της εξέγερσης των Κρητών με αίτημα την ένωση με την Ελλάδα
Ερώτηση: Ποιος Έλληνας βουλευτής και λογοτέχνης σκοτώθηκε πολεμώντας κατά τους βαλκανικούς πολέμους;
α. Ο Λορέντζος Μαβίλης
β. Ο Κώστας Καρυωτάκης
γ. Ο Ιωάννης Πολέμης
δ. Ο Ανδρέας Καρκαβίτσας
Σωστή απάντηση: α. Ο Λορέντζος Μαβίλης
Ερώτηση: Ποια είναι η σωστή χρονική σειρά της διεύρυνσης του ελληνικού Κράτους;
α. Θεσσαλία, Επτάνησα, Μακεδονία/Ηπειρος, Θράκη, Δωδεκάνησα
β. Επτάνησα, Θεσσαλία, Μακεδονία/Ήπειρος, Θράκη, Δωδεκάνησα
γ. Επτάνησα, Θεσσαλία, Μακεδονία/Ήπειρος, Δωδεκάνησα, Θράκη
δ. Θεσσαλία, Μακεδονία/Ήπειρος, Επτάνησα, Δωδεκάνησα, Θράκη
Σωστή απάντηση: β. Επτάνησα, Θεσσαλία, Μακεδονία/ Ήπειρος, Θράκη, Δωδεκάνησα
Ερώτηση: Πότε σχηματίσθηκε στη Θεσσαλονίκη κυβέρνηση ξεχωριστή από αυτή που είχε την έδρα της στην Αθήνα;
α. Κατά τη διάρκεια του Εθνικού Διχασμού στον Α΄ Παγκόσμιο Πόλεμο
β. Κατά τη διάρκεια της Κατοχής
γ. Κατά τη διάρκεια της δικτατορίας του 1967-1974
δ. Κατά τη διάρκεια του Ελληνο-Τουρκικού Πολέμου του 1897
Σωστή απάντηση: α. Κατά τη διάρκεια του Εθνικού Διχασμού στον Α’ Παγκόσμιο Πόλεμο
Ερώτηση: Με ποια συνθήκη περιήλθε στην Ελλάδα η Δυτική Θράκη?
α. Τη Συνθήκη του Μοντρέ το 1936
β. Τη Συνθήκη του Νειγύ το 1919
γ. Τη Συνθήκη του Βουκουρεστίου το 1913
δ. Τη Συνθήκη των Σεβρών το 1920
Σωστή απάντηση: β. Τη Συνθήκη του Νειγύ το 1919
Ερώτηση: Ποιος ήταν ο Δημήτριος Γούναρης?
α. Διακεκριμένος νομικός, στενός συνεργάτης του Ελευθέριου Βενιζέλου
β. Ηγετικό στέλεχος του Λαϊκού Κόμματος στη δεκαετία του 1930
γ. Εκσυγχρονιστής πολιτικός που έγινε πρωθυπουργός στα τέλη της δεκαετίας του 1900, λίγο πριν την έλευση στην Αθήνα του Βενιζέλου
δ. Ηγέτης της αντιβενιζελικής παράταξης ο οποίος εκτελέσθηκε μετά τη Μικρασιατική Καταστροφή
Σωστή απάντηση: δ. Ηγέτης της αντιβενιζελικής παράταξης ο οποίος εκτελέσθηκε μετά τη Μικρασιατική Καταστροφή
Ερώτηση: Ποια από τις παρακάτω διεθνείς εξελίξεις ευνόησε την Τουρκία τη διετία πριν τη Μικρασιατική Καταστροφή?
α. Η πολιτική εξασθένιση του βρετανού πρωθυπουργού Ντέιβιντ Λόυντ Τζωρτζ και η ήττα του Γάλλου ομολόγου του Κλεμανσώ στις εκλογές του 1920, υπέρμαχων των ελληνικών θέσεων
β. Η παρέμβαση του αμερικανού Προέδρου Γούντροου Γουίλσον υπέρ της Τουρκίας
γ. Η επικράτηση στη μεταπολεμική Γερμανία κυβερνήσεων που τάσσονταν υπέρ των τουρκικών θέσεων
δ. Η δημιουργία της Κοινωνίας των Εθνών που τάχθηκε υπέρ της ακεραιότητας της Τουρκίας
Σωστή απάντηση: α. Η πολιτική εξασθένιση του βρετανού πρωθυπουργού Ντέιβιντ Λόυντ Τζωρτζ και η ήττα του Γάλλου ομολόγου του Κλεμανσώ στις εκλογές του 1920, υπέρμαχων των ελληνικών θέσεων
Ερώτηση: Ποιος από τους παρακάτω πολιτικούς κέρδισε στις τελευταίες βουλευτικές εκλογές που έλαβε μέρος:
α. Ο Χαρίλαος Τρικούπης
β. Ο Ελευθέριος Βενιζέλος
γ. Ο Νικόλαος Πλαστήρας
δ. Ο Θεόδωρος Δηλιγιάννης
Σωστή απάντηση: δ. Ο Θεόδωρος Δηλιγιάννης
Ερώτηση: Η Τράπεζα της Ελλάδος άρχισε να λειτουργεί:
α. Το 1912
β. Το 1928
γ. Το 1932
δ. Το 1935
Σωστή απάντηση: β. Το 1928
Ερώτηση: Ποιο ποσοστό ψήφων έλαβε ο Ιωάννης Μεταξάς και το κόμμα του στις τελευταίες βουλευτικές εκλογές (1936) πριν αναλάβει την πρωθυπουργία και εν συνεχεία κηρύξει δικτατορία;
α. 3,7%
β. 13,5%
γ. 25,2%
δ. 30,6%
Σωστή απάντηση: α. 3,7%
Ερώτηση: Ποιος δικτάτορας χρησιμοποίησε τον όρο «Γ΄ Ελληνικός Πολιτισμός» θεωρώντας ότι το καθεστώς του αποτελούσε συνέχεια του αρχαιοελληνικού και του βυζαντινού πολιτισμού;
α. Ο Γεώργιος Παπαδόπουλος
β. Ο Δημήτριος Ιωαννίδης
γ. Ο Ιωάννης Μεταξάς
δ. Ο Θεόδωρος Πάγκαλος
Σωστή απάντηση: γ. Ο Ιωάννης Μεταξάς
Ερώτηση: Τι έκανε ο πρωθυπουργός Αλέξανδρος Κορυζής καθώς προέλαυναν τα γερμανικά στρατεύματα προς την Αθήνα τον Απρίλιο του 1941;
α. Αυτοκτόνησε
β. Διέφυγε με τον βασιλιά Γεώργιο Β΄ και τους Άγγλους στην Κρήτη για να συνεχίσει τον αγώνα
γ. Συνθηκολόγησε με τους Γερμανούς και ανέλαβε κατοχικός πρωθυπουργός
δ. Παραιτήθηκε και ιδιώτευσε
Σωστή απάντηση: α. Αυτοκτόνησε
Ερώτηση: Ολοκαύτωμα: Από τους 70-75.000 Έλληνες Εβραίους της προπολεμικής περιόδου, πόσοι έχασαν τη ζωή τους στα ναζιστικά στρατόπεδα συγκέντρωσης;
α. 29.000
β. 39.000
γ. 49.000
δ. 59.000
Σωστή απάντηση: δ. 59.000
Ερώτηση: Ποιος από τους παρακάτω ΔΕΝ διετέλεσε πρόεδρος της Βουλής?
α. Ο Ελευθέριος Βενιζέλος
β. Ο Κωνσταντίνος Ροδόπουλος
γ. Ο Κωνσταντίνος Τσαλδάρης
δ. Ο Θεμιστοκλής Σοφούλης
Σωστή απάντηση: γ. Ο Κωνσταντίνος Τσαλδάρης
Ερώτηση: Ποιου μεγάλου Έλληνα ποιητή η κηδεία το 1943 έγινε αφορμή για να εκδηλώσουν οι πολίτες τα αισθήματά τους κατά των Ιταλών και Γερμανών κατακτητών;
α. Του Γεωργίου Σεφέρη
β. Του Κωστή Παλαμά
γ. Του Οδυσσέα Ελύτη
δ. Του Άγγελου Σικελιανού
Σωστή απάντηση: β. Του Κωστή Παλαμά
Ερώτηση: Σε ποια περιοχή της Ελλάδας έγιναν οι τελευταίες μάχες του Εμφυλίου Πολέμου;
α. Στο όρος Γράμμος
β. Στην κοιλάδα του Αξιού
γ. Στο όρος Φαλακρό
δ. Στη Λίμνη Δοϊράνη
Σωστή απάντηση: α. Στο όρος Γράμμος
Ερώτηση: Για ποιο θέμα έγιναν επανειλημμένα μαζικές διαδηλώσεις στην Ελλάδα κατά τη δεκαετία του 1950?
α. Την κατάργηση της βασιλείας
β. Την καθιέρωση της δημοτικής γλώσσας ως επίσημης γλώσσας του ελληνικού κράτους
γ. Την παραβίαση των δικαιωμάτων της ελληνικής μειονότητας στην Κωνσταντινούπολη
δ. Το αίτημα για Ένωση της Κύπρου με την Ελλάδα
Σωστή απάντηση: δ. Το αίτημα για Ένωση της Κύπρου με την Ελλάδα
Ερώτηση: Ποια πολιτική εξέλιξη προκάλεσε έκπληξη εντός και εκτός Ελλάδος στις εκλογές του 1958;
α. Η μη ανάδειξη κόμματος με αυτοδύναμη κυβέρνηση
β. Η επανεκλογή του Κωνσταντίνου Καραμανλή ως πρωθυπουργού
γ. Η ανάδειξη της Ε.Δ.Α. ως κόμματος της αξιωματικής αντιπολίτευσης
δ. Η άνοδος της άκρας δεξιάς
Σωστή απάντηση: γ. Η ανάδειξη της Ε.Δ.Α. ως κόμματος της αξιωματικής αντιπολίτευσης
Ερώτηση: Ποιο από τα παρακάτω αληθεύει σε σχέση με το ΝΑΤΟ?
α. Η Ελλάδα ήταν ιδρυτικό του μέλος
β. Η Ελλάδα προσχώρησε στη συμμαχία αυτή μαζί με την Τουρκία, μερικά χρόνια μετά την ίδρυσή του
γ. Το ΝΑΤΟ ανάγκασε τη δικτατορία των συνταγματαρχών να προχωρήσει στην αποχώρηση της χώρας από τη συμμαχία
δ. Η Ελλάδα εισήλθε στο ΝΑΤΟ ταυτόχρονα με την σύνδεσή της με τις Ευρωπαϊκές Κοινότητες
Σωστή απάντηση: β. Η Ελλάδα προσχώρησε στη συμμαχία αυτή μαζί με την Τουρκία, μερικά χρόνια μετά την ίδρυσή του
Ερώτηση: Ποια χρονιά έλαβαν, για πρώτη φορά, μέρος σε βουλευτικές εκλογές οι Ελληνίδες;
α. Το 1946
β. Το 1953
γ. Το 1961
δ. Το 1966
Σωστή απάντηση: β. Το 1953
Ερώτηση: Ποιος από τους παρακάτω πολιτικούς που διετέλεσαν πρωθυπουργοί ΔΕΝ εξαναγκάσθηκε σε παραίτηση από τον αντίστοιχο βασιλιά της εποχής του;
α. Ο Ελευθέριος Βενιζέλος
β. Ο Κωνσταντίνος Καραμανλής
γ. Ο Γεώργιος Παπανδρέου
δ. Ο Αλέξανδρος Παπάγος
Σωστή απάντηση: δ. Ο Αλέξανδρος Παπάγος
Ερώτηση: Ποιος ήταν πρωθυπουργός της χώρας όταν έγινε το πραξικόπημα της 21ης Απριλίου 1967?
α. Ο Κωνσταντίνος Καραμανλής, αρχηγός της ΕΡΕ
β. Ο Γεώργιος Παπανδρέου, αρχηγός της Ένωσης Κέντρου
γ. Ο Παναγιώτης Κανελλόπουλος, αρχηγός της ΕΡΕ
δ. Ο Σοφοκλής Βενιζέλος, αρχηγός του Κόμματος Φιλελευθέρων
Σωστή απάντηση: γ. Ο Παναγιώτης Κανελλόπουλος, αρχηγός της ΕΡΕ
Ερώτηση: «Βλέπω μπροστά μου τον γκρεμό όπου μας οδηγεί η καταπίεση που κάλυψε τον τόπο. Αυτή η ανωμαλία πρέπει να σταματήσει. Είναι εθνική επιταγή.» Σε τι αναφερόταν με τη δήλωσή του αυτή ο Γεώργιος Σεφέρης;
α. Στη γερμανική κατοχή
β. Στη δικτατορία των συνταγματαρχών
γ. Στον εμφύλιο πόλεμο
δ. Στη δικτατορία του Ιωάννη Μεταξά
Σωστή απάντηση: β. Στη δικτατορία των συνταγματαρχών
Ερώτηση: Τι ήταν το λεγόμενο «Κίνημα του Ναυτικού»?
α. Κίνημα στελεχών του Πολεμικού Ναυτικού με αίτημα της πτώση της δικτατορίας του Ιωάννη Μεταξά
β. Κίνημα στελεχών του Πολεμικού Ναυτικού κατά της δικτατορίας των συνταγματαρχών
γ. Απόπειρα πραξικοπήματος κατά δημοκρατικά εκλεγμένης κυβέρνησης από στελέχη του Πολεμικού Ναυτικού
δ. Κίνημα με το οποίο στελέχη του Πολεμικού Ναυτικού αποπειράθηκαν να ανατρέψουν τη βασιλεία
Σωστή απάντηση: β. Κίνημα  στελεχών του Πολεμικού Ναυτικού κατά της δικτατορίας των συνταγματαρχών
Ερώτηση: Πότε νομιμοποιήθηκε το Κομμουνιστικό Κόμμα Ελλάδος μετά την απαγόρευσή κατά την έναρξη του Εμφυλίου Πολέμου;
α. Το 1958 επί πρωθυπουργίας Κωνσταντίνου Καραμανλή, αρχηγού της Ε.Ρ.Ε.
β. Το 1963 επί πρωθυπουργίας Γεωργίου Παπανδρέου, αρχηγού της Ένωσης Κέντρου
γ. Το 1974 επί πρωθυπουργίας Κωνσταντίνου Καραμανλή, που ήταν τότε επικεφαλής κυβέρνησης Εθνικής Ενότητας
δ. Το 1981 επί πρωθυπουργίας Ανδρέα Παπανδρέου
Σωστή απάντηση: γ. Το 1974 επί πρωθυπουργίας Κωνσταντίνου Καραμανλή, που ήταν τότε επικεφαλής κυβέρνησης Εθνικής Ενότητας
Ερώτηση: Η οριστική επίλυση του πολιτειακού με την καθιέρωση της αβασίλευτης δημοκρατίας πραγματοποιήθηκε:
α. Με την εξέγερση του Πολυτεχνείου στις 17 Νοεμβρίου 1973
β. Με την ορκωμοσία της Κυβέρνησης Εθνικής Ενότητας στις 24 Ιουλίου 1974
γ. Με το δημοψήφισμα της 8ης Δεκεμβρίου 1974
δ. Με τις εκλογές του Νοεμβρίου του 1974 όπου επικράτησαν τα κόμματα που τάσσονταν κατά της βασιλείας
Σωστή απάντηση: γ. Με το δημοψήφισμα της 8ης  Δεκεμβρίου 1974
Ερώτηση: Σε ποια ποινή καταδικάσθηκαν για το αδίκημα της εσχάτης προδοσίας το 1975 οι τρεις πρωταίτιοι του πραξικοπήματος το 1967;
α. Σε ισόβια κάθειρξη που αμέσως μετατράπηκε σε κάθειρξη 25 ετών
β. Σε θάνατο, ποινή που αμέσως μετατράπηκε σε ισόβια κάθειρξη
γ. Σε ισόβια κάθειρξη
δ. Σε κάθειρξη 25 ετών
Σωστή απάντηση: β. Σε θάνατο, ποινή που αμέσως μετατράπηκε σε ισόβια κάθειρξη
Ερώτηση: Ποιου διάσημου αρχαιολόγου οι ανασκαφές στη δεκαετία του 1970 αποκάλυψαν τους βασιλικούς τάφους της Βεργίνας;
α. Του Μανώλη Ανδρόνικου
β. Του Ερρίκου Σλήμαν
γ. Του Σπυρίδωνα Μαρινάτου
δ. Του Άρθουρ Έβανς
Σωστή απάντηση: α. Του Μανώλη Ανδρόνικου
Ερώτηση: Η αναγνώριση της ενιαίας Εθνικής Αντίστασης (1941-1944) ψηφίστηκε από τη Βουλή στις:
α. 17 Νοεμβρίου 1975
β. 18 Οκτωβρίου 1980
γ. 23 Αυγούστου 1982
δ. 18 Ιουνίου 1985
Σωστή απάντηση: γ. 23 Αυγούστου 1982
Ερώτηση: Πότε μεταρρυθμίσθηκε ριζικά το οικογενειακό δίκαιο στην Ελλάδα προς την κατεύθυνση της ισότητας των δύο φύλων;
α. Το 1982
β. Το 1976
γ. Το 1964
δ. Το 1989
Σωστή απάντηση: α. Το 1982
Ερώτηση: Γιατί έφθασαν στα πρόθυρα πολέμου η Ελλάδα και η Τουρκία τον Μάρτιο του 1987;
α. Για το δικαίωμα διενέργειας ερευνών στο Αιγαίο προς ανεύρεση πετρελαίου
β. Για την κυριότητα δύο βραχονησίδων στο Αιγαίο
γ. Με αφορμή την υπόθεση Οτσαλάν
δ. Την ανακήρυξη του ψευδοκράτους της Βόρειας Κύπρου από τον τουρκοκύπριο ηγέτη Ραούφ Ντεκτάς
Σωστή απάντηση: α. Για το δικαίωμα διενέργειας ερευνών στο Αιγαίο προς ανεύρεση πετρελαίου
Ερώτηση: Ποιος ήταν πρωθυπουργός της κυβέρνησης Νέας Δημοκρατίας και Συνασπισμού της Αριστεράς και της Προόδου το καλοκαίρι του 1989;
α. Ο Κωνσταντίνος Καραμανλής
β. Ο Κωνσταντίνος Μητσοτάκης
γ. Ο Γεώργιος Ράλλης
δ. Ο Τζαννής Τζαννετάκης
Σωστή απάντηση: δ. Ο Τζαννής Τζαννετάκης
Ερώτηση: Ποια Ελληνίδα ηθοποιός διετέλεσε επί πολλά έτη Υπουργός Πολιτισμού?
α. Η Άννα Συνοδινού
β. Η Μελίνα Μερκούρη
γ. Η Αιμιλία Υψηλάντη
δ. Η Ειρήνη Παπά
Σωστή απάντηση: β. Η Μελίνα Μερκούρη
Ερώτηση: Ποιος από τους παρακάτω διετέλεσε υπηρεσιακός πρωθυπουργός?
α. Ο Γεώργιος Ράλλης
β. Ο Ξενοφών Ζολώτας
γ. Ο Ιωάννης Γρίβας
δ. Ο Λουκάς Παπαδήμος
Σωστή απάντηση: γ. Ο Ιωάννης Γρίβας
Ερώτηση: Ποιος από τους παρακάτω ΔΕΝ διετέλεσε πρωθυπουργός?
α. Ο Γεώργιος Ράλλης
β. Ο Ευάγγελος Αβέρωφ
γ. Ο Λουκάς Παπαδήμος
δ. Ο Ξενοφών Ζολώτας
Σωστή απάντηση: β. Ο Ευάγγελος Αβέρωφ
Ερώτηση: Πόσα άτομα δολοφονήθηκαν από την τρομοκρατική οργάνωση 17 Νοέμβρη την περίοδο 1975-2001?
α. 8
β. 13
γ. 18
δ. 23
Σωστή απάντηση: δ. 23
Ερώτηση: Πόσα μνημόνια υπέγραψε διαδοχικά η Ελλάδα στη δεκαετία του 2010 για να εξασφαλίσει τη δανειοδότησή της?
α. Ένα (1)
β. Δύο (2)
γ. Τρία (3)
δ. Τέσσερα (4)
Σωστή απάντηση: γ. Τρία (3)